Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 68/2002. (VIII. 15.) FVM rendelethez
Paragraph Index: 276

a) Az övezet vagy a nem-mentes övezetben lévõ halgazdaság, az állategészségügyi hatóság felügyelete alatt VHS, illetve IHN mentességet két módon érhet el: A modell — kétéves monitorozási program. Legalább két évvel azután, hogy az övezetben lévõ minden halgazdaság VHS, illetve IHN klinikai vagy egyéb tüneteitõl mentes volt. A mentes státusz elérése érdekében az övezet minden halgazdaságának vagy a nem-mentes övezetben lévõ halgazdaságnak két éven át, évente kétszer állategészségügyi ellenõrzést kell végeztetni. Ez alatt a kétéves idõszak alatt, amely megelõzi a mentes státusz elérést, a halgazdaságnak a VHS, illetve IHN klinikai vagy egyéb tüneteitõl folyamatosan mentesnek kell lennie, és az 1A táblázat szerinti vizsgálati mintavételezéseknek meg kell történniük; továbbá, a VHS, illetve IHN vizsgálatokhoz a mintákat a II. 1.1—1.4. pontban leírtak szerint kell kiválasztani, feldolgozni és megvizsgálni. B modell — kétéves monitorozási program, csökkentett mintanagysággal. A hivatalos állategészségügyi vizsgálati program után, amely legalább négy év VHS, illetve IHN mentességet dokumentál, az övezet minden halgazdasága vagy a nemmentes övezetben lévõ bármelyik halgazdaság évente legalább két állategészségügyi vizsgálatot végeztet két éven át. Ezalatt a kétéves ellenõrzõ idõszak alatt, ami megelõzi a mentes státusz megadását, a VHS, illetve IHN klinikai és egyéb tünetektõl való mentességnek folyamatosnak kell lennie, és a vizsgálati mintákat az 1B táblázat szerint kell gyûjteni. Emellett a mintákat a II. 1.1—1.4. pontban leírtak szerint kell kiválasztani, feldolgozni és vizsgálni, és a laboratóriumi vizsgálatnak negatív eredménnyel kell zárulnia a VHS, illetve IHN tekintetében. Annak érdekében, hogy a VHS, illetve IHN mentességet hivatalosan elismerjék, a dokumentálásnak a III. pontban leírt kritériumoknak és irányelveknek kell megfelelnie.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes